gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6510, del 29-04-2011 (2011/4757)

Licitació de la prestació de serveis de neteja a les instal·lacions del Circuit de la Comunitat Valenciana Ricardo Tormo.
-------------------------------------------------------------------------------------------------------------------------

### Dades del document

Número de DOGV
:   6510

Data del DOGV
:   29-04-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/4757


Data del document
:   18-04-2011

Organisme emissor
:   Circuit del Motor i Promoció Esportiva, SA

Tipus de document
:   Anunci

Descriptors 

:   * Circuit del Motor i Promoció Esportiva, SA
    * contracte de serveis

Licitació de la prestació de serveis de neteja a les instal·lacions del Circuit de la Comunitat Valenciana Ricardo Tormo. [2011/4757]  
1. Entitat adjudicadora  
a) Organisme: Generalitat Valenciana. Circuit del Motor i Promoció Esportiva, SA.  
b) Dependència que tramita l'expedient: Societat Mercantil Circuit del Motor i Promoció Esportiva, SA.  
2. Objecte del contracte  
a) Tipus de contracte: contracte de serveis.  
b) Descripció del objecte: prestació de serveis de neteja.  
b) Lloc d'execució: Circuit de la Comunitat Valenciana Ricardo Tormo, Cheste (València).  
c) Termini d'execució: 1 any prorrogable per anualitats.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: concurs.  
4. Pressupost de licitació   
Pressupost unitari a la baixa: vegeu plec.  
5. Garantia  
a) Provisional: vegeu plec.  
6. Obtenció de documentació i informació  
a) Entitat: Circuit del Motor. Horari: 09.00 a 14.00 h, de dilluns a divendres.  
b) Domicili: N III, eixida 334.  
c) Codi postal i localitat: 46579 Cheste (València).  
d) Tel. informació administrativa: 864 855 341.  
e) Fax: 668 559 393.  
f) Data límit d'obtenció d'informació: fins les 14.00 h del penúltim dia de presentació de propostes.  
7. Requisits específics del contractista  
Vegeu plec.  
8. Presentació de les ofertes  
a) Data límit de presentació: fins les 14.00 h del 20 dia natural comptat a partir de l'endemà de la publicació d'aquest anunci.  
b) Documentació a presentar: vegeu plec de clàusules administratives particulars.  
d) Lloc de presentació: edif. Administració Circuit.  
e) Termini durant el qual el licitador està obligat a mantindre la seua oferta: tres mesos.  
f) Admissió de variants: no s'admetran variants ni ofertes alternatives.  
9. Obertura d'ofertes  
Vegeu plec.  
10. Altres informacions  
a) Idioma de redacció de les ofertes: castellà o valencià.  
11. Despeses dels anuncis  
Aniran a càrrec de l'adjudicatari.  
  
València, 18 d'abril de 2011.- El director general: Julio García Gimeno.
Diari Oficial de la Generalitat Valenciana


Sumari del DOGV 6528, del 25-05-2011 (2011/5776)

Informació pública sobre la pèrdua de la carta de pagament de la fiança número 462005M2031.
-------------------------------------------------------------------------------------------

### Dades del document

Número de DOGV
:   6528

Data del DOGV
:   25-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5776


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública sobre la pèrdua de la carta de pagament de la fiança número 462005M2031. [2011/5776]  
A causa de la pèrdua de l'original de la carta de pagament de la fiança número 597543S3462 per l'import de 668,33 euros, a nom d'Impacto Valencia, SL, X75388385, a favor de la Universitat de València.   
  
En compliment del que disposa l'apartat tercer de l'Ordre de 14 de febrer de 1986, modificada per l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de la carta de pagament original indicada i advertir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Comunitat Valenciana, no s'hi produïx cap reclamació.  
  
  
València, 12 de maig de 2011.- La directora territorial: Pilar Morant López.
Diari Oficial de la Generalitat Valenciana


Sumari del DOGV 6594, del 25-08-2011 (2011/8810)

Notificació de la sentència dictada en el rotlle d'apel·lació número 209/2011.
------------------------------------------------------------------------------

### Dades del document

Número de DOGV
:   6594

Data del DOGV
:   25-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8810


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 209/2011. [2011/8810]  
La Secció Sisena de l'Audiència Provincial de València ha dictat, en el rotlle d'apel·lació número 209/11, la sentència que té l'encapçalament i la part dispositiva que són com segueix:  
Rotlle d'apel·lació 2011-0209  
Sentència número 419  
President: Vicente Ortega Llorca.  
Magistrats: María Mestre Ramos, José Francisco Lara Romero.  
València, 23 de juny de 2011  
La Secció Sisena de l'Audiència Provincial de València, integrada pels magistrats anotats al marge, sent-hi ponent María Mestre Ramos, ha vist aquest recurs d'apel·lació interposat contra la sentència de data 29 de setembre de 2010, dictada en les actuacions de judici verbal sobre judici sumari per a recobrar la possessió, tramitades pel Jutjat de Primera Instància 1 de Gandia.  
Han sigut part en el recurs, com a apel·lant demandant Gerard Claude Robert Doyon, representat pel procurador dels tribunals i assistit de lletrat; com a apel·lada demandada, Magdalena Petrova Shegunova i Stoycho Dinitrov Georgiev, representats pel procurador dels tribunals i assistida pel lletrat; apel·lat demandat David Martín Grande Conejero, no comparegut davant d'aquest tribunal.  
Disposem  
1. Desestimar el recurs d'apel·lació interposat per Gerald Claude Robert Doyon.  
2. Confirmar la sentència de 29 de setembre de 2010.  
3. Imposar les costes processals a la part apel·lant.   
4. I amb la pèrdua del dipòsit.  
Aquesta sentència és ferma i no s'hi pot interposar cap recurs.  
Aquesta és la nostra sentència, que pronunciem, manem i firmem.  
  
No s'hi pot interposar un recurs de cassació».  
I perquè es publique en el Diari Oficial de la Comunitat Valenciana, a fi de notificar a la part que no ha comparegut, David Martín Grande Conejero, demandat apel·lat.  
  
València, 28 de juliol de 2011.- La secretària: Eugenia Rosa Martín-Landete.
Diari Oficial de la Generalitat Valenciana


Sumari del DOGV 6526, del 23-05-2011 (2011/5696)

Notificació del tràmit d'audiència. Expediente número DIC-08/0556.
------------------------------------------------------------------

### Dades del document

Número de DOGV
:   6526

Data del DOGV
:   23-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5696


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació del tràmit d'audiència. Expediente número DIC-08/0556. [2011/5696]  
Pel fet de desconéixer el domicili per a efectuar la notificació dirigida a Ralph Cager Barri, d'acord amb el que preveu l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú, se li dóna audiència expressa mitjançant aquest edicte.  
Acte que es notifica: admissió a tràmit de l'expedient DIC-08/0556.  
Expedient DIC-08/0556. Benissa. Declaració d'interés comunitari per a hotel de dos estrelles, al polígon 38, parcel·les 73 i 74 del terme municipal de Benissa, promogut per Macu Marcus, SL.  
S'ha admés a tràmit l'expedient més amunt detallat i atés que en aquest consteu com a veí limítrof de la parcel·la en què es pretén realitzar l'esmentada instal·lació, d'acord amb l'article 37 de la Llei 10/2004, sobre Sòl No Urbanitzable i l'article 459.c del Reglament d'Ordenació i Gestió Territorial i Urbanística, aprovat per Decret 67/2006, del Consel,l us comuniquem que l'expedient es troba al Servei Territorial d'Urbanisme d'Alacant, siti a l'avinguda d'Aguilera, núm. 1, 5a planta, d'Alacant, perquè puga al·legar, reclamar o suggerir el que considereu oportú en el termini de 20 dies hàbils.  
  
Aquesta comunicació es verifica per edictes de conformitat amb el que estableix l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
L'horari d'atenció al públic és el següent: matins, dies hàbils de 09.00 a 14.00 hores.  
  
Alacant, 26 d'abril de 2011.- El director general d'Urbanisme: Juan Manuel Giner Corell.
Diari Oficial de la Generalitat Valenciana


Sumari del DOGV 6657, del 23-11-2011 (2011/11193)

Notificació de la resolució d'ampliació del termini per a dictar i notificar la resolució del procediment sancionador. Expedient número 5/11 Ràdio.
---------------------------------------------------------------------------------------------------------------------------------------------------

### Dades del document

Número de DOGV
:   6657

Data del DOGV
:   23-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11949


Organisme emissor
:   Conselleria de Presidència

Tipus de document
:   Anunci

Notificació de la resolució d'ampliació del termini per a dictar i notificar la resolució del procediment sancionador. Expedient número 5/11 Ràdio. [2011/11614]  
Atés que no s'ha pogut practicar la notificació personal a la interessada, Kool FM, SL, de l'acte administratiu que a continuació es transcriu, es procedeix a publicar-ne un extracte en el Diari Oficial de la Comunitat Valenciana, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Així mateix, la notificació es farà mitjançant anuncis al tauler d'edictes de l'ajuntament corresponent a l'últim domicili de la interessada.  
- Expedient sancionador número 5/11 Ràdio. Resolució d'ampliació del termini per a dictar i notificar la resolució del procediment. L'acte literalment diu així:  
«Vist l'endarreriment en la tramitació del procediment, motivat per la impossibilitat de realitzar la notificació de la proposta de resolució d'aquest procediment sancionador; endarreriment que previsiblement impedirà resoldre, dins del termini establit inicialment de sis mesos, comptadors des de la data de la resolució de començament.  
L'article 52.16 de la Llei 1/2006, de 19 d'abril, de la Generalitat, del Sector Audiovisual, estableix que el termini màxim per a dictar i notificar la resolució sancionadora podrà ser ampliat, com a màxim, durant tres mesos més mitjançant una resolució motivada de l'òrgan competent de la Comunitat Valenciana.  
Per tot això, resolc:  
Ampliar el termini per a dictar i notificar la resolució del procediment 5/11 Radio, en tres mesos.  
  
València, 5 de setembre de 2011.- La directora general de Promoció Institucional.»  
  
València, 17 de novembre de 2011.- La directora general de Promoció Institucional: Dora Ibars Sancho.
Diari Oficial de la Generalitat Valenciana


Sumari del DOGV 6663, del 01-12-2011 (2011/12446)

Formalització del contracte CNMY11/1C/2. Obra de reforma del Centre Servef de Formació d'Elda.
----------------------------------------------------------------------------------------------

### Dades del document

Número de DOGV
:   6663

Data del DOGV
:   01-12-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/12399


Data del document
:   16-11-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * adjudicació de contracte administratiu
    * contracte d'obres

Formalització del contracte CNMY11/1C/2. Obra de reforma del Centre Servef de Formació d'Elda. [2011/12390]  
El Servici Valencià d'Ocupació i Formació anuncia la següent formalització de contracte:  
 1. Entitat adjudicadora  
a) Organisme: Servici Valencià d'Ocupació i Formació.  
b) Dependència que tramita l'expedient: Servici de Contractació i Gestió Patrimonial.  
c) Número d'expedient: CNMY11/1C/2.  
d) Direcció d'Internet del perfil del contractant: .  
2. Objecte del contracte  
a) Tipus: obres.  
b) Descripció: obra de reforma del Centre SERVEF de Formació d'Elda.  
c) CPV: 45214000-0.  
3. Tramitació, procediment i forma d'adjudicació  
a) Tramitació: ordinària i anticipada.  
b) Procediment: obert.  
4. Pressupost base de licitació  
Import net: 1.325.835,09 €.  
 Total pressupost: 1.564.485,41 €.  
5. Formalització del contracte  
a) Data d'adjudicació: 22 de juliol de 2011.  
b) Data formalització del contracte: 2 de novembre de 2011.  
c) Contractista: Ecisa Compañía General de Construcciones, SA  
d) Import d'adjudicació:  
Import net: 928.085,00 €.  
Import total: 1.095.140,30 €.  
e) Avantatges de l'oferta adjudicatària: oferta econòmicament més avantatjosa.  
  
València, 16 de novembre de 2011.- El conseller d'Educació, Formació i Ocupació p. d. f. (01.09.2011), el secretari autonòmic de Formació i Ocupació: Román Ceballos Sancho.
Diari Oficial de la Generalitat Valenciana


Sumari del DOGV 6632, del 18-10-2011 (2011/10937)

Notificació de la sentència dictada en el judici verbal número 1429/2009.
-------------------------------------------------------------------------

### Dades del document

Número de DOGV
:   6632

Data del DOGV
:   18-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10107


Organisme emissor
:   Jutjat de Primera Instància i Instrucció Número 1 d'Orihuela

Tipus de document
:   Edicte

Notificació de la sentència dictada en el judici verbal número 1429/2009. [2011/10752]  
Assumpte civil 001429/2009  
Part demandant: Comunitat de Propietaris Residencial Colinas de Vista rosa.  
Part demandada: Jacqueline Hill.  
Sobre: verbals de propietat horitzontal.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime íntegrament la demanda presentada pel procurador senyor Vera Saura, en nom i representació de Comunitat de Propietaris Residencial Colinas de Vista Hermosa contra Jacqueline Hill per la qual cosa condemne Jacqueline Hill, que pague a la demandant la quantitat de dos mil nou-cents noranta euros, interessos legals des de la interposició de la demanda incrementats en 2 punts des de la data d'aquesta sentència, i les costes d'aquest procediment.  
  
Mode d'impugnació: Mitjançant un recurs d'apel·lació davant de l'Audiència Provincial d'Alacant (art. 455 LECn). El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). Així mateix, caldrà acreditar haver consignat com a dipòsit la quantitat de 50,00 euros en el compte de consignacions d'aquest Jutjat; sense aquest requisit no s'admetrà a tràmit el recurs interposat (disposició addicional 15a de la Llei Orgànica 6/1985, del Poder Judicial, redactada de conformitat amb el que estableix l'apartat 19 de l'article 1 de la Llei Orgànica 1/2009).  
Així mateix, si és el demandat condemnat el que interposa un recurs, ha d'acreditar que ha complit els requisits de l'article 449.4 de la Llei d'Enjudiciament Civil .  
Aquesta és la sentència, que pronuncie, mane i firme».  
I atés que la demandada esmentada, Jacqueline Hill, es troba en parador desconegut, expedisc aquest edicte a fi que valga de notificació de forma deguda.  
  
Orihuela, 28 de juliol de 2011.- El secretari judicial: Alfonso Tormo Molina.
Diari Oficial de la Generalitat Valenciana


Sumari del DOGV 6632, del 18-10-2011 (2011/10838)

Informació pública de la modificació número 1 del PRI Miguel Alcaraz-avinguda València i la modificació número 1 del Projecte d'Urbanització del PRI Miguel Alcaraz-avinguda de València.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6632

Data del DOGV
:   18-10-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/10712


Data del document
:   28-09-2011

Organisme emissor
:   Ajuntament de Mutxamel

Tipus de document
:   Anunci

Descriptors 

:   * Mutxamel
    * administració local
    * pla d'urbanisme

Informació pública de la modificació número 1 del PRI Miguel Alcaraz-avinguda València i la modificació número 1 del Projecte d'Urbanització del PRI Miguel Alcaraz-avinguda de València.  
 [2011/10032]  
La Junta de Govern Local, en sessió celebrada el 26.09.2011, va acordar exposar al públic, pel termini d'un mes des de la publicació d'aquest edicte, l'expedient de modificació núm. 1 del PRI Miguel Alcaraz-avinguda València i l'expedient de modificació núm. 1 del Projecte d'Urbanització del PRI Miguel Alcaraz-avinguda de València, a efectes que els interessats puguen formular al·legacions durant el termini indicat.  
L'expedient objecte d'aquest anunci estarà a disposició dels interessats, durant el termini d'exposició al públic, en la Unitat de Tramitació Urbanística de l'ATAC, en horari de 08.30 a 14.00 hores.   
  
Mutxamel, 28 de setembre de 2011.- El regidor delegat de l'ATAC: José A. Bermejo Castelló.
Diari Oficial de la Generalitat Valenciana


Sumari del DOGV 6504, del 18-04-2011 (2011/4352)

Adjudicació-selecció de proveïdors definitiva número 147/2009. Acord marc per al subministrament de material d'extracció al buit amb destinació als centres dependents de l'Agència Valenciana de Salut i de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6504

Data del DOGV
:   18-04-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/4352


Data del document
:   31-03-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Adjudicació-selecció de proveïdors definitiva número 147/2009. Acord marc per al subministrament de material d'extracció al buit amb destinació als centres dependents de l'Agència Valenciana de Salut i de la Conselleria de Sanitat. [2011/4352]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Direcció General de Recursos Econòmics, Servici d'Aprovisionament. Carrer Misser Mascó, 31, 46632 - València. Telèfon 410 081 516, fax 777 178 502.  
c) Número d'expedient: 147/2009.  
2. Objecte del contracte  
a) Tipus de contracte: contracte de subministraments-acord marc selecció de proveïdors.  
b) Descripció de l'objecte: acord marc per al subministrament de material d'extracció al buit amb destinació als centres dependents de l'Agència Valenciana de Salut i de la Conselleria de Sanitat.  
c) Lots: 43 lots.  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6231 de 23 de març de 2010.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris d'adjudicació.  
4. Pressupost base de licitació  
Import total: tres milions quatre-cents setanta-sis mil set-cents setanta-nou euros amb vuitanta cèntims (3.476.779,80 €) IVA exclòs; tres milions set-cents vint mil cent cinquanta-quatre euros amb trenta-nou cèntims (3.720.154,39 €) IVA inclòs.  
Valor estimat de l'acord marc: tretze milions nou-cents set mil cent dènou euros amb vint-i-un cèntims (35.708.709,21 €) IVA exclòs; catorze milions vuit-cents vuitanta mil sis-cents dèsset euros amb cinquanta-cinc cèntims (83.941.544,55 €)   
5. Adjudicació - selecció de proveïdors  
a) Data: 16 de març de 2011.  
b) Contractistes:   
  
  
  
c) Nacionalitat: espanyola.  
d) Import d'adjudicació: indeterminat.  
  
València, 31 de març de 2011.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6439, del 17-01-2011 (2011/261)

CORRECCIÓ d'errades de la Resolució de 13 d'agost de 2010, de la Conselleria d'Educació, per la qual es modifica l'autorització al Centre autoritzat d'Ensenyances Artístiques Professionals de Música Districte Marítim Grau de Gandia de la població de Gandia-Grau.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6439

Data del DOGV
:   17-01-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/261


Data del document
:   21-12-2010

Organisme emissor
:   Conselleria d'Educació

Tipus de document
:   Correcció d'errades

Correcció d'errades

 Descriptors 

:   * centre d'ensenyament

CORRECCIÓ d'errades de la Resolució de 13 d'agost de 2010, de la Conselleria d'Educació, per la qual es modifica l'autorització al Centre autoritzat d'Ensenyances Artístiques Professionals de Música Districte Marítim Grau de Gandia de la població de Gandia-Grau. [2011/261]  
Advertit un error en la Resolució de 13 d'agost de 2010, amunt citada i publicada en el Diari Oficial de la Comunitat Valenciana de 1 d'octubre de 2010, número 6367, procedix realitzar la corresponent rectificació referida al Centre autoritzat d'Ensenyances Artístiques Professionals de Música Districte Marítim Grau de Gandia, codi número 64742359, de Gandia-Grau.  
En l'apartat quart, tant en la versió castellana com en la valenciana, pel que fa als efectes acadèmics.  
On diu:   
« ...s'entenen referits a l'inici del pròxim curs escolar»;  
Ha de dir:   
« ...queden condicionats al desenrotllament i autorització del currículum de la dita especialitat per l'administració educativa corresponent».  
València, 21 de desembre de 2010.- El conseller d'Educació, per delegació atorgada per la Resolució de 22 de juny de 2010 (DOCV núm. 6301, d'1 de juliol de 2010), la secretària autonòmica d'Educació: Concepción Gómez Ocaña.